
ДО 
ОБЩИНСКИ СЪВЕТ
ГР. ОПАКА

ДОКЛАДНА  ЗАПИСКА 

от Лютфи Реянов Рюстемов – Кмет на Община Опака

ОТНОСНО: Промяна на Наредба за управление на общинските пътища на община Опака
УВАЖАЕМИ ГОСПОДА ОБЩИНСКИ СЪВЕТНИЦИ,

В деловодството на община Опака и на Общински съвет Опака е постъпило Предложение от Пламен Трифонов – прокурор в Районна прокуратура Попово. След извършена проверка от страна на прокуратурата, са установени разпоредби, които противоречат на Закона за пътищата и по-точно в Глава шеста от Наредбата, а именно: Предвидени са административни наказания, многократно по-ниски от тези по Закона за пътищата.
Наредбата за управление на общинските пътища на община Опака е приета с Решение №129/17.10.2008г. Съображенията на Общински съвет за такова решение очевидно са били свързани с ограничените възможности на населението в община Опака. Прякото противоречие на въпросните разпоредби от Наредбата с административно-наказателните разпоредби на Закона за пътищата обаче е факт и всичко това налага промяна. 

В тази връзка и с оглед отстраняването на незаконосъобразности на Наредбата, предлагам общински съвет Опака да вземе следното 
Р Е Ш Е Н И Е :

На основание чл.21, ал.1, т.23 и ал.2 от ЗМСМА, във връзка с  чл. 23 от Закона за пътищата, Общински съвет Опака 






РЕШИ:

Променя чл. 66, ал. 1 от Глава шеста както следва:
Било: Наказват се с глоба от 50 до 100 лв. физически лица, които извършват или разпоредят да бъдат извършени следните дейности в обхвата на пътя.

Става: Наказват се с глоба от 200 до 500 лв. физически лица, които извършват или разпоредят да бъдат извършени следните дейности в обхвата на пътя.

Променя чл. 66, ал. 2 от Глава шеста както следва:
Било: При повторно нарушение по ал.1 глобата е от 100 до 250 лв.

Става: При повторно нарушение по ал.1 глобата е от 500 до 1000 лв.

Променя чл. 67, ал. 1 от Глава шеста както следва:
Било: Наказват се с глоба от 100 до 1000 лв. ако деянието не представлява престъпления, физически лица, нарушили разпоредбите за забраната за строителство в ограничителните зони и извършване на действия извън специалното ползване, както и нормалното функциониране на водоотводните съоръжения или които извършват или наредят да бъдат извършени следните дейности:

Става: Наказват се с глоба от 1000 до 5000 лв. ако деянието не представлява престъпления, физически лица, нарушили разпоредбите за забраната за строителство в ограничителните зони и извършване на действия извън специалното ползване, както и нормалното функциониране на водоотводните съоръжения или които извършват или наредят да бъдат извършени следните дейности:

Променя чл. 67, ал. 2 от Глава шеста както следва:
Било: При повторно нарушение по ал. 1 глобата е от 150 до 1500 лв.
Става: При повторно нарушение по ал. 1 глобата е от 2000 до 7000 лв.
Променя чл. 68 от Глава шеста както следва:
Било: В случаите, когато на нарушенията по Чл.66 и Чл.67 са извършени от юридически лица и търговци, регистрирани по реда но Търговския закон, се налага имуществена санкция от 150 до 1500 лв., а при повторно нарушение от 250 до 2500 лв.

Става: Ал. 1: За нарушение по чл. 66 от юридически лица и търговци, регистрирани по реда на Търговския закон, се налага имуществена санкция от 1000 до 5000лв., а при повторно нарушение от 2000 до 7000лв.
Ал. 2: За нарушение по чл. 67 от юридически лица и търговци, регистрирани по реда на Търговския закон, се налага имуществена санкция от 3000 до 8000лв., а при повторно нарушение от 4000 до 12000лв.
С уважение,

ЛЮТФИ РЕЯНОВ

Кмет на община Опака
ОБЩИНА ОПАКА – ОБЛАСТ ТЪРГОВИЩЕ


7840 гр. Опака, ул. “Съединение” № 3; Кмет: 06039 / 22 22; Факс: 06039 / 24 21; e-mail: obstinaopaka@abv.bg 

